Diari Oficial de la Generalitat Valenciana


Sumari del DOGV 9442, del 05-10-2022 (2022/8965)

Informació pública de les sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció i declaració d'utilitat pública, en concret, corresponents a una central fotovoltaica denominat Parc Solar Segorbe i la seua infraestructura d'evacuació, amb potència a instal·lar 5.000 kW, situada en el terme municipal de Segorbe. Expedient ATALFE/2021/5.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8965


Data del document
:   16-08-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * Segorbe
    * pla d'urbanisme

Informació pública de les sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció i declaració d'utilitat pública, en concret, corresponents a una central fotovoltaica denominat Parc Solar Segorbe i la seua infraestructura d'evacuació, amb potència a instal·lar 5.000 kW, situada en el terme municipal de Segorbe. Expedient ATALFE/2021/5. [2022/8965]  
Als efectes establits en:  
- el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat,  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció i declaració d'utilitat pública, en concret, de la instal·lació elèctrica que s'indica:  
Peticionari: New Frog Projects, SL, NIF Z37876623 i amb domicili social en carrer Alfaro, núm. 1, pis 1, porta 2, 46357 Gandia.  
Òrgan competent per a autoritzar la instal·lació: Servei Territorial d'Indústria, Energia i Mines de Castelló de la Conselleria d'Economia Sostenible, Sectors Productius, Comerç i Treball.  
Tipus de central elèctrica: central fotovoltaica denominada Parc Solar Segorbe, amb potència a instal·lar 5.000 kW, incloses les seues infraestructures d'evacuació.  
Emplaçament: polígon 16 parcel·les 83, 85, 87, 93, 94, 95, 112, 113, 125, 126 i 127; del terme municipal de Segorbe  
Línia d'evacuació: polígon 16 parcel·les 68, 9003, 9011; del terme municipal de Segorbe  
Títol del projecte: parc solar fotovoltaic de 5 MW a Segorbe (Castelló).  
Pressupost: 2.163.990,89 -  
  
Característiques principals:  
- Mòduls fotovoltaics totals: 10.136 (540 W/u.)  
- Nombre d'inversors: 20 u. de 250 kW  
- Potència nominal: 5.000 kW  
- Potencia pic: 5.473,44 kW  
- Potència instal·lada: 5.000 kW  
- Potència d'accés: 5.000 kW  
- Potència garantida: 5.000 kW  
Instal·lacions associades:  
Les instal·lacions associades a la planta fotovoltaica consisteixen en:  
a) Centre de transformació (CT3), de tipus prefabricat de formigó compacte, amb transformador amb 1.600 kVA de capacitat de transformació, amb relació de transformació de 0,8/20 kV.  
b) Centre de transformació (CT2), de tipus prefabricat de formigó compacte, amb transformador amb 1.600 kVA de capacitat de transformació, amb relació de transformació de 0,8/20 kV.  
c) Centre de transformació i lliurament d'energia (CT1), de tipus prefabricat de formigó tipus pfu-7, amb transformador amb 2.000 kVA de capacitat de transformació, amb relació de transformació de 0,8/20 kV, amb transformador d'interior per a serveis auxiliars amb capacitat de transformació de 50 kVA (20/0,4 kV).  
d) Línia Subterrània d'Alta Tensió, tensió 20 kV, HEPRZ1 12/20kV 3 x 1 x 240 mm² Al, característiques:  
- Tram 1: des de CSI fins a CT1, amb 22 m longitud.  
- Tram 2: des de CT1 fins a CT2, amb 250 m longitud.  
- Tram 3: des de CT2 fins a CT3, amb 180 m longitud.  
e) Centre de seccionament independent (CSI), que posteriorment se cedirà a l'empresa distribuïdora.  
f) Línia subterrània d'alta tensió, entrada eixida L-20 Segorbe fins a CSI, que posteriorment se cedirà a l'empresa distribuïdora: 720 (2 x 360 m) m de longitud, tensió 20 kV, característiques: HEPRZ1 12/20 kV 3 x 1 x 240 mm² AL.  
Documents sotmesos a informació pública:  
1. Projectes. Denominació: Parc solar fotovoltaic de 5 MW a Segorbe (Castelló).  
2. Separates. Dirigides a:  
a) Ajuntament de Segorbe.  
b) I-DE Redes Eléctricas Inteligentes, SAU.  
3. Memòria justificativa per a la declaració d'utilitat pública.  
4. Relació de béns i drets afectats.  
5. Justificació d'emplaçament.  
6. Pla de desmantellament i restitució.  
7. plec general de normes de seguretat en prevenció d'incendis forestals.  
8. Estudi d'Integració Paisatgística.  
9. Documents cartogràfics.  
Amb la finalitat que tercers que puguen considerar-se afectats per la implantació del projecte puguen posar-se en contacte directament amb New Frog Projects, SL, es facilita la següent informació:  
Persona de contacte: Ignacio José Pastor Boronat  
Telèfon: 046 082 923  
Correu: lvgxwuc@cvxispte.kxc  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines de Castelló, situat al carrer Cavallers, 8, CP 12349 de Castelló de la Plana, així com dirigir al mencionat servei territorial les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15550&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
S'adverteix que, en referència al termini abans indicat i en virtut del que s'estableix en l'article 33.1 del Decret llei 14/2020, de 7 d'agost, la instal·lació a dalt indicada té una potència de generació menor o igual a 10 MW i es tramitarà pel procediment d'urgència. Per tant, i segons el que s'estableix en l'article 33 de la Llei 39/2015, d'1 d'octubre, del procediment administratiu comú de les administracions públiques, els terminis establits en el paràgraf anterior per al procediment ordinari es redueixen a la meitat.  
La incompareixença a aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 16 d'agost de 2022.- El cap del Servei Territorial d'Indústria, Energia i Mines: Gerardo Nebot García.  
Referència cadastral Titular Núm. finca Municipi Polígon Parcel·la Superfície expropiar (m²) Servitud (m²) Ocupació temporal (m²) Cultiu / Ús  
22384W935653129347DV CORBI COLOMA JOSE ALEJANDRINO 1 Segorbe 16 83 Oliveres secà  
35441O340321984110BZ CORBI COLOMA JOSE ALEJANDRINO 2 Segorbe 16 85 Fruiters secà  
63416C056118508039GE DE PABLO MAÑEZ MARIA TERESA 3 Segorbe 16 87 7883 Oliveres secà  
88352X530856412548AX BALLESTER GIL MARIA DOLORES 4 Segorbe 16 93 10550 Fruiters secà  
62121M135541347602AA BLAY SORIANO GEMA ASUNCIÓN  
BLAY SORIANO MARIA ROSA 5 Segorbe 16 94 Garrofera secà  
60287B623036258856EK GIL BARRACHINA MIGUEL (HEREUS DE) 6 Segorbe 16 95 Garrofera secà  
07345R968941252159IK BLESA DOÑATE JAIME ALBERTO 7 Segorbe 27 651 5888 Fruiters secà  
66527D987289611735CW MARÍN BERDUN JOSE RAMÓN 8 Segorbe 16 113 Fruiters secà  
60855V772228809870MI RODRÍGUEZ BOLUMAR PILAR  
RODRÍGUEZ BOLUMAR VICENTA 9 Segorbe 15 661 5555 Fruiters secà  
06960U156461011756MP MARÍN FOJ RAMÓN 10 Segorbe 62 842 9854 Garrofera secà  
07141Y306647308814RY CORBI COLOMA JOSE ALEJANDRINO 11 Segorbe 16 127 Oliveres secà  
15973D923455396470CT EXCM. AJUNTAMENT SEGORBE 12 Segorbe 61 2121 990 153 440 Improductiu  
32234E645069474381PM CALP ARDIT JULIAN (HEREUS DE) 13 Segorbe 16 68 400 61.35 Fruiters secà  
81452A036836695993VH AJUNTAMENT SEGORBE 14 Segorbe 11 8772 236.9 104.8 285.9 Improductiu